Tan Sri

Tan Sri adalah gelaran kedua tertinggi di peringkat Persekutuan Malaysia yang dikurniakan oleh Yang di-Pertuan Agong selepas gelaran Tun. Ia adalah gelaran bagi mereka yang menerima Darjah Yang Mulia Pangkuan Negara Pangkat Kedua, Panglima Mangku Negara bagi kelas pertama dan Darjah Yang Mulia Setia Mahkota Malaysia Pangkat Kedua, Panglima Setia Mahkota bagi kelas kedua.Maklumat darjah kebesaran

Sejarah
Ketika permulaan pengurniaan darjah kebesaran ini, gelaran Dato' telah digunakan bagi penerima. Setelah itu, kerajaan Malaysia telah memutuskan untuk memberikan gelaran baharu untuk membezakan Darjah Kebesaran Persekutuan dan Darjah Kebesaran Negeri.

Pada mulanya, Tunku Abdul Rahman telah mencadangkan penggunaan gelaran Tan. Beliau mengambil gelaran Tan hasil kajiannya daripada buku-buku hikayat asli Melayu semasa pembikinan filem “Raja Bersiong” yang ditulis oleh beliau.

Para penggiat bahasa ketika itu, termasuklah Pendeta Za'aba telah mencadangkan penggunaan Tan Seri kerana ia mengikut hukum bahasa. Bagaimanapun, Jabatan Perdana Menteri Malaysia telah memutuskan untuk menggunakan Tan Sri sebagai gelaran baharu.

Gelaran Tan Sri diwartakan pada 12 April 1966 yang lalu.Sejarah gelaran Tan Sri

Penerima terkenal
Panglima Mangku Negara

 Abdul Hamid Bador
 Affendi Buang
 Idrus Harun
 Mohd Zuki Ali
 Ismail Haji Bakar
 Tengku Maimun Tuan Mat
 Zulkifli Zainal Abidin
 Mohamad Fuzi Harun
 Raja Mohamed Affandi Raja Mohamed Noor
 Mohamed Apandi Ali
 Abdul Ghani Othman

Panglima Setia Mahkota

 Muhyiddin Yassin
 Noor Hisham Abdullah
 Nor Shamsiah Mohd Yunus
 Abdul Hamid Bador
 Affendi Buang
 Che Mohd Hashim Abdullah
 Abdul Hadi Awang
 Adnan Yaakob

Lihat juga
 Tun
 Datuk (gelaran)

Rujukan

Kategori:Gelaran bangsawan Malaysia